section_heading: Slovenska verzija
paragraph_text: 21. srpnja 2010. Slovenija je postala vlasnicom patrolnog broda Projekt 10412 iz klase Svetljak. Tog datuma je slovenska politička delegacija predvođena ministricom obrane Ljubicom Jelušič, posjetila brodogradilište Almaz u Sankt-Peterburgu. Rusija je Sloveniji dala ovaj brod u sklopu klirinškog duga, a brodu je dodijeljeno ime Triglav. Patrolni brod je od srpnja do studenog bio u brodogradilištu Almaz gdje je bio nadograđivan u skladu sa slovenskim potrebama i zahtjevima. Teoretski dio trajao je mjesec i pol dana te se odvijao u Pomorskoj akademiji obalne straže u mjestu Anapa na Crnom moru. Nakon toga je uslijedilo jednomjesečno osposobljavanje u praktičnom dijelu na brodu Triglav, u moru u blizini Sankt-Peterburga gdje je posada demonstrirala stečeno teorijsko znanje.